kardosdrur/scandi-wiki huggingface dataset:
I.C. Søller

Jens Christian Søller (1823 – 25. marts 1897). Opdagelsesbetjent (nu kriminalbetjent) i Den danske Guldalders København. Han blev født i en sømandsfamilie fra Nyboder, men blev i 1846 som 22-årig ansat i politiet. 1847 ansat som betjent i Københavns Politi frem til 1856 hvor han skiftede erhverv og blev inspektør ved renovationsvæsenet, senere fabrikant.

Fra disse 10 år i politiets tjeneste har I. C. Søller udgivet 3 bind erindringer, En Opdagelsesbetjents Erindringer fra en tiaars Virksomheds under Kjøbenhavns Politi – 1-2 (1865 og 1866) og Politiminder (1896). De viser hvor anderledes håndfast datidens politimetoder var, men giver samtidig et sjældent indblik i Københavns underverden, som den så ud i slutningen af Den danske Guldalder.

F.eks. beretter han i Politiminder om hvordan han var udkommanderet ved det store folketog 20. marts 1848 til Christiansborg som førte til indførelsen af den danske grundlov. Her optrådte han i civil og opgaven var at tilbageholde de mere radikale demokratiske elementer.

Henvisninger

Værker 
 En Opdagelsesbetjents Erindringer fra en tiaars Virksomhed under Kjøbenhavns Politi, Første Samling, (udgivet under pseudonymet "I.C.S."), Andr. Schous Forlag, 1865.
 En Opdagelsesbetjents Erindringer fra en tiaars Virksomhed under Kjøbenhavns Politi, Anden Samling, Andr. Schous Forlag, 1866.
 Politiminder, V. Pios Boghandel, 1896.

Kilder 
 Carl Aage Redlich (red.), Johan Christian Søller – Erindringsbilleder – En københavnsk politibetjents oplevelser anno 1848 in: Politihistorisk Selskab Årsskrift 1995. .
 Nekrolog i Sorø Avis, 26. marts 1897.

Politifolk fra Danmark
Danskere i 1800-tallet
Kriminalitetshistorie
Selvbiografer fra Danmark
Dansksprogede forfattere fra Danmark
Jens Steen Sehested

Jens Steen Sehested (født 1635, død 1698) var en dansk adelsmand og digter.

Han var søn af Hannibal Sehested. Jens Steen Sehested blev født uden for ægteskab og var derfor ikke retmæssig arving. Han blev dog i 1676 anerkendt som adelig. Han ernærede sig som officer i udlandet. I 1666 vendte han tilbage til Danmark, sandsynligvis på grund af faderens død. Han udsendte digtet Der Untadeliche-States-Welt-Man Dichterisch entworfen i 1669. 

Han blev ansat som kvartermester i København. Under opholdet her (1670 – 1671) skrev han et af sine mest kendte digte Kiøbenhaufns Mis-Trøstige Dog villige Fangers Ynkelige Klage-maal, der beskriver hvordan han vansmægter fordi han ikke har penge til at nyde byens glæder for. Digtet er samtidig en enestående kilde til gadelivet i 1600-tallets København.
Et andet af hans kendteste digte er Pigernes dyd- og lasterspejl.

I slutningen af 1671 gjorde han tjeneste på Fyn, hvor han skrev digtet Det herlige og priisværdige Landskab Fyens billige Berømmelse, der fremhæver områdets gode sider i forhold til hans nylige storstadsophold.

Sehesteds digte er udgivet i bogform under titlen "Jens Steen Sehesteds Digtning" og indsunget af tenoren Adam Riis.

Henvisninger

Kilder 
 Akhøj Nielsen, Marita: ”Jeg er den som dig betjene kan med sværd og pen: om den dansk barokdigter Jens Steen Sehested” i Magasin fra Det kongelige Bibliotek, Årg. 24, nr. 4, s. 3-13 (2011).
 Blomberg, Aage Fasmer: ”Jens Steen Sehested. Digteren – Officeren – Godsejeren” i Fynske Aarbøger. Odense, 1950.
 Handesten, Lars:  Alligevel så elsker vi byen – Tolv kapitler af Københavns litteraturhistorie, s. 19-22. C.A. Reitzel, 1996. 
 Lorenzen, Jens Eichler: ”Fyn – naturens mesterstykke: Jens Steen Sehesteds Fynsdigt” i Fynbogen 2017, s. 129-47. Forlaget mellemgaard, 2017.
 Sehested, Jens Steen: Jens Steen Sehesteds digtning 1-2 (Udg. af Jens Keld og Marita Akhøj Nielsen). Det Danske Sprog- og Litteraturselskab. Udgivet i kommision hos Syddansk Universitetsforlag, 2011.
 Sønderholm, Erik (red.): Dansk Barokdigtning 1600-1750 1-2, Gyldendal, 1969 + 1971.

Eksterne henvisninger 
 
 Jens Steen Sehested på Kalliope.org

Digtere fra Danmark
Officerer fra Danmark
Danskere i 1600-tallet
Jens Steen
Personer i Dansk Biografisk Leksikon
Dansksprogede forfattere fra Danmark
Bøje (sømærke)

En bøje er et flydende, stationært sømærke, der bruges til at give information til sejlende.

Varianter 
Bøjer findes i forskellige varianter.

Sideafmærkningsbøjer 
Disse bøjer fås i farverne rød og grøn. Når man er indsejlende i et farvand eller på vej ind i en havn, bør man i henhold til godt sømandsskab have grønne bøjer på styrbord side af skibet og røde bøjer på bagbord side af skibet.

Kompasafmærkningsbøjer 
Disse bøjer har sit navn efter et kompas og benyttes til at afmærke en fare. Kompasafmærkning (Nord) placeres nord for faren, kompasafmærkning (øst) placeres øst for faren og så videre. Man bør derfor holde sig på den rette side af en kompasafmærkningsbøje.

Isoleret fareafmærkning 
Bøjen benyttes til at afmærke mindre farer og bør derfor ikke sejles for tæt på. Modsat kompasafmærkningsbøjer kan man dog selv vælge, hvilken side man vil sejle til når en isoleret fareafmærkning mødes.

Midtfarvandsafmærkninger 
Disse bøjer sættes midt i sejlrender i områder, hvor sejlrenden ellers ikke ville være til at finde.

Specialafmærkninger 
Afmærkninger af denne type kan dække alt andet og benyttes for eksempel af det danske forsvar til at markere de områder, hvor der skydes ud over vandet, og man derfor ikke bør sejle inden for det af bøjerne afmærkede område.

Ekstern kilde/henvisning 

 Afmærkninger i Danske farvande 

Søfart
Sod

Sod, også kaldet lampesod, er et afsat mørkt pulver af uforbrændt brændselrester og består normalt af amorft carbon. Sod er hovedbestanddelen i røg fra forbrændingen af carbon-rige fossilt brændsel når oxygenmængden er for lav. Sod er normalt "klæbrigt", og akkumuleres i skorstene, biludstødninger.

Sod dannes f.eks. også af tændte stearinlys. Stearinlys sod indeholder bl.a. nanopartikler som fluorescerer under UV-lys.

Se også

 Atmosfærisk støv

Referencer 

Aerosoler
Luftforurening
Materialer
Kulstofforbindelser
Røg
Oblivians

The Oblivians. Amerikansk garagepunk-gruppe. Dannet i 1993 i Memphis, Tennessee af de tre medlemmer Greg Cartwright, Jack Yarber og Eric Friedl. Medlemmerne havde ikke en fast opsætning men skiftedes i stedet til at spille på hhv. guitar og trommer og til at være vokalist. Oblivians havde en upoleret lyd, og mange af deres plader blev optaget i mono. Bandet huskes i dag mest for de to moderne garagepunk-klassikere Popular Favorites og ... Play 9 Songs with Mr Quintron, begge udgivet på Crypt records. Bandet blev opløst i 1998. Oblivians anses i dag af mange kendere af genren for sammen med The Gories at være et af de største af 1990'ernes bølge af garagepunkbands . Eric Friedl startede pladeselskabet og pladebutikken Goner Records i Memphis, som er blevet lidt af en institution i nutidig garagepunk.

Oblivians udgav i 2013 gruppens første studie-album i 16 år. Eric Friedl har sagt om albummet "People will hate it when it comes out and in 30 years, when it doesn’t matter anymore, kids will think it’s really great."

Album 

Studie album
 Soul Food LP/CD (Crypt, 1995, CR-055) 
 Popular Favorites LP/CD (Crypt, 1996, CR-065)
 ...Play 9 Songs with Mr Quintron LP/CD (Crypt, 1997, CR-082)
 Desperation LP/CD (In The Red, 2013, ITR 238)

Andre album
 Live In Atlanta 8.19.94 LP (Negro Records, 1995, negro records 001)
 The Sympathy Sessions CD (Sympathy For The Record Industry, 1996, SFTRI 406)
 17 Cum Shots LP (Bootleg, 1997, cat.no.?)
 Best Of The Worst: 93-97 2xLP/CD (Sympathy For The Record Industry, 1999, SFTRI 584)
 Melissa's Garage Revisited LP/CD (Sympathy For The Record Industry, 1999, SFTRI 590)
 On The Go LP (Goner Records, 2003, 12Gone)
 Barristers 95 [Live] (In the Red, 2009, ITR 182)

Referencer 

Punkgrupper fra USA
Fessenden (North Dakota)

Fessenden er en amerikansk by og administrativt centrum for det amerikanske county Wells County i staten North Dakota. I 2000 havde byen et indbyggertal på 625.

Byer i North Dakota
Rolla (North Dakota)

Rolla er en amerikansk by og administrativt centrum for det amerikanske county Rolette County i staten North Dakota. I 2000 havde byen et indbyggertal på .

Ekstern henvisning 
 Rollas hjemmeside (engelsk) 

Byer i North Dakota
LaMoure (North Dakota)

LaMoure er en amerikansk by og administrativt centrum for det amerikanske county LaMoure County i staten North Dakota. I 2000 havde byen et indbyggertal på 944.

Byer i North Dakota
Linton (North Dakota)

Linton er en amerikansk by og administrativt centrum for det amerikanske county Emmons County i staten North Dakota. I 2000 havde byen et indbyggertal på 1.321.

Byer i North Dakota
Mandan (North Dakota)

Mandan er en amerikansk by og administrativt centrum for det amerikanske county Morton County i staten North Dakota. I 2000 havde byen et indbyggertal på 16.718

Byen er opkaldt efter mandan-stammen, der holdt til i området gennem århundreder.

Noter 

Byer i North Dakota
Center (North Dakota)

Center er en amerikansk by og administrativt centrum for det amerikanske county Oliver County i staten North Dakota. I 2000 havde byen et indbyggertal på 678.

Ekstern henvisning 
 Centers hjemmeside (engelsk)

Byer i North Dakota
Cavalier (North Dakota)

Cavalier er en amerikansk by og administrativt centrum for det amerikanske county Pembina County i staten North Dakota. I 2000 havde byen et indbyggertal på 1.537.

Byer i North Dakota
Jamming with Edward

Jamming with Edward er et album indspillet af tre fra The Rolling Stones i sammenarbejde med Nicky Hopkins og Ry Cooder på London Olympic Studios, under indspilningerne til Let It Bleed i 1969, og udgivet af Rolling Stones Records i 1972. Albummet blev nummer 33 på den amerikanske charts. 

Jamming with Edward blev genudgivet af Virgin Records i 1994.

Spor 

Alle sangene er skrevet af Ry Cooder, Nicky Hopkins og Charlie Watts udtaget hvor andet er noteret

"The Boudoir Stomp" – 5:13
"It Hurts Me Too" (Elmore James) – 5:12
"Edward's Thrump Up" – 8:11
"Blow With Ry" – 11:05
"Interlude a la El Hopo ( The Loveliest Night of the Year)" – 2:04
"Highland Fling" – 4:20

Musikere 

Ry Cooder – Guitar
Mick Jagger – Mundharmonika, Sang, Liner Notes
Charlie Watts – Trommer
Nicky Hopkins – Keyboard, Klaver
Bill Wyman – Bass
Mark Paytress – Liner Notes

Album fra 1972
Rolling Stones-album
Jevgenij Sladkov

Jevgenij Sladkov (født 15. december 1983) er en kasakhisk professionel cykelrytter, som har cyklet for det professionelle cykelhold Astana Team.

Eksterne henvisninger 

Mandlige cykelryttere fra Kasakhstan
Dmitrij Muravjov

Dmitrij Muravjov (født 2. november 1979) er en tidligere kasakhisk professionel cykelrytter.

Eksterne henvisninger 

Mandlige cykelryttere fra Kasakhstan
Brussels Affair

Brussels Affair er et uofficielt livealbum fra The Rolling Stones. Det er fra bandets European Tour 1973, og viser bandet i god form, specielt Mick Taylor, der spiller ekstensiv solo på sange som "Midnight Rambler" og "You Can't Always Get What You Want" sammen med Keith Richards på rhythm guitar.

Denne liveoptagelse stammer fra Bruxelles, 17. oktober 1973, og var bestemt som en officiel udgivelse, men på grund af nogle problemer blev den først udgivet 2011.

Spor 

 Alle sangene er skrevet af Mick Jagger og Keith Richards undtaget hvor andet er noteret

 "Brown Sugar "
 "Happy "
 "Gimme Shelter"
 "Tumbling Dice"
 "Doo Doo Doo Doo Doo (Heartbreaker)"
 "Dancing With Mr. D"
 "Angie"
 "You Can't Always Get What You Want"
 "Honky Tonk Women"
 "Midnight Rambler"
 "All Down the Line"
 "Rip This Joint"
 "Jumpin' Jack Flash"
 "Street Fighting Man"

Rolling Stones-album
Album fra 1973
The Gories

The Gories er amerikansk garagepunk-band fra Detroit. 

Bandet blev dannet i 1986 af Mick Collins guitar/vokaler, Dan Kroha guitar/vokaler og Peggy O'Neil trommer. Toneangivende band i 1990'ernes garagepunk. Ved at optage i mono og ikke anvende bas var bandet et af de første der stod for den lyd, som skulle blive kendetegnende for 1990'ernes garagepunk. Musikken var foruden at være inspireret af moderne punkbands også stærkt påvirket af 1950'ernes og 1960'ernes rock'n'roll, soul og blues. Bandet udgav kun to album, før det blev opløst, de nu legendariske House Rockin (1989) og I Know You Fine But How You Doin (1990). En tredje LP Outta Here blev udgivet efter bandets opløsning. Mick Collins videreførte til dels bandets lyd i mange af sine senere projekter, bl.a. The Dirtbombs, The Screws og diverse soloudgivelser.

Albums 
 House Rockin' LP/CD (Fanclub Records/New Rose, 1989, NR 340/FC 077)
 I Know You Fine, But How You Doin' LP/CD (New Rose, 1990, ROSE 219)
 Outta Here LP/CD (Crypt, 1992, CR-030)
 I Know You Be Houserockin' CD (Crypt, 1994, CR-CD-04241) (genudgivelse af de første 2 albums)

Henvisninger 

Punkgrupper fra USA
Skovkirken

Skovkirken er en lille kirke, som tilhører Kolonien Filadelfia. Den er tegnet af arkitekt Holger Jensen i 1973.

Eksterne henvisninger 

 Skovkirken  hos Nordens Kirker
 Skovkirken hos KortTilKirken.dk

Kirker i Sorø Kommune
Kirker tegnet af Holger Jensen
Kirker i Roskilde Stift
Kirker i Holbæk Amt
Aldo Petersen

Aldo Michael Noes Petersen er en dansk erhvervsmand.

Aldo Petersen stiftede sammen med Peter Forchhammer og Erik Winther i 1980'erne investeringsselskabet Dansk Formueforvaltning. Selskabet blev blandt andet kendt med sloganet "Hop med på Formueekspressen". Han var også med i milliardærklubben sammen med fire andre rigmænd, bl.a. Forchhammer.

I 1988 investerede han i det af  Peter Forchammer i 1987 stiftede selskab Telepartner A/S, der senere skiftede navn til Euro909 og i 1997 blev noteret på Nasdaq, og senere igen skiftede navn til Eurotrust. Virksomheden havde skiftende forretningsområder, først telefoni og siden it-sikkerhed, indtil selskabet i 2006 købte Aktiv Gruppen, hvorefter hovedaktiviteten er investering i ejendomme og vindmøller.

En sigtelse for medvirken til mandatsvig i forbindelse med en handel med aktier i Eurotrust blev rejst af bagmandspolitiet i 2002, men frafaldet i 2005. Samarbejdspartnerne og advokaterne Ole Sigetty og Karoly Nemeth var ligeledes sigtet, men også sigtelserne mod disse to blev frafaldet.

Aldo Petersen var administrerende direktør i Eurotrust frem til 2006.

I 2007 søgte han sammen med den tidligere fodboldmålmand Peter Schmeichel at overtage kontrollen over Brøndby IF.

I 2013 blev han udpeget til posten som formand af den nyvalgte bestyrelse i klubben Brøndby IF.

Han er gift med Tine Ølsted Petersen og far til 3 børn.

Erhvervsfolk fra Danmark
Ahrensburg

Ahrensburg er en by i den sydøstlige del af delstaten Slesvig-Holsten i det nordlige Tyskland, og den største by i Kreis Stormarn. Ahrensburg ligger nordøst for Hamborg i den centrale del af Stormarn, et landskab sydøst for Holsten. Den hører til Metropolregion Hamburg og grænser til kommunerne Ammersbek, Delingsdorf, Großhansdorf, Siek, Braak og Stapelfeld.

Historie 

Byens historie kan føres tilbage til 1200-tallet, hvor greverne af Schauenburg grundlagde landsbyen Woldenhorn (som senere blev byen Ahrensburg) og de omkringliggende landsbyer Ahrensfelde, Meilsdorf og Beimoor. Woldenhorn blev først nævnt i dokumenter i 1314.

Omkring 1200 blev Arx Arnsburga, også kaldet Arnesvelde Slot, bygget. Tidligere fandtes der en ikke nærmere dateret folkeborg, hvis dimensioner stadig er synlige gennem de ydre voldgrave i Forst Hagen syd for byen. Mundtlige traditioner taler om tiden med venderkrige i det tiende århundrede. Byens våbenskjold gengiver slottet Arnesvelde i det øverste felt. På borgen var der bosat fogeder, hvilket er attesteret i dokumenter 1295 og 1304. I 1326 flyttede greven af Schauenburg Johann 3. sædet for sine fogeder til Trittau og opgav slottet. Landsbyerne kom i 1327 ind under cistercienserordenens kloster i Reinfeld, og Woldenhorn blev sæde for klostrets fogeder indtil midten af 1500-tallet.

Ved sekulariseringen på grund af reformationen blev den danske konge Frederik 2. ejer af området. Han belønnede i 1567 sin feltherre Daniel Rantzau med herresædet. Hans bror og arving Peter Rantzau byggede i 1595 renæssanceslottet Ahrensburg Slot og en slotskirke af stenene fra det gamle slot. Som noget særligt må fremhæves etableringen af "fangehuller" (lejligheder til gamle og fattige mennesker) i tilknytning til kirken.

Godset Ahrensburg hørte til de adelsgodser, som havde et særligt selvstyre og uafhængighed. Bønderne var imidlertid fæstere under Rantzaus' styre.

Rantzaus gods var i midten af 1700-tallet stærkt forgældet og blev i 1759 erhvervet af forretningsmanden Heinrich Schimmelmann, hvorefter slottet og landsbyen blev ændret i barokstil og endnu i dag danner grundlag for byens grundplan. Schimmelmann blev styrtende rig gennem handel med våben, alkohol og slaver, især i den atlantiske trekanthandel.

Byer i Slesvig-Holsten
Forstæder til Hamborg
Byer i Kreis Stormarn
Vladimir Miholjević

Vladimir Miholjevic (født 17. juni 1974) er en kroatisk tidligere professionel cykelrytter.

Eksterne henvisninger 

 

Mandlige cykelryttere fra Kroatien
Grethe Rask

Grethe Rask (født 1930, Thisted, død 12. december 1977) var en dansk læge og kirurg. Hun var desuden en af de første ikke-afrikanere, som døde af AIDS, som hun pådrog sig under sit hverv som læge under primitive forhold i Zaire.

Læger fra Danmark
Kirurger fra Danmark
Personer fra Thisted
Hiv/aids
Vincenzo Nibali

Vincenzo Nibali (født 14. november 1984) er en italiensk tidligere professionel cykelrytter. 

Nibali vandt i 2010 det store etapeløb Vuelta a Espana. I 2013 vandt han Giro d'Italia med knap fem minutter til nummer to, Rigoberto Urán - han vandt løbet igen i 2016 foran Esteban Chaves. I 2014 vandt han Tour de France med mere end syv minutter til løbets nummer to, Jean-Christophe Péraud. Nibali har i alt vundet 12 Grand Tour-etaper, samt to holdtidskørsler i Grand Tours.

Resultater

Grand Tour tidlinje 
Tidlinje over placeringer i klassifikationen i de tre Grand Tours.

WD = Gennemførte ikke; IP = I gang

Referencer

Eksterne henvisninger 

 

Mandlige cykelryttere fra Italien
Cykelryttere ved sommer-OL 2008
Cykelryttere ved sommer-OL 2012
Cykelryttere ved sommer-OL 2016
Cykelryttere ved sommer-OL 2020
Deltagere for Italien ved sommer-OL 2008
Deltagere for Italien ved sommer-OL 2012
Deltagere for Italien ved sommer-OL 2016
Deltagere for Italien ved sommer-OL 2020
Messina
Tour de France-vindere
Vuelta a España-vindere
Francesco Chicchi

Francesco Chicchi (født 27. november 1980) er en italiensk professionel cykelrytter, som cykler for det professionelle cykelhold Liquigas.

Eksterne henvisninger

Mandlige cykelryttere fra Italien
Kolonien Filadelfia Kirke

Kolonien Filadelfia Kirke er en kirke knyttet til Kolonien Filadelfia i Dianalund.

Eksterne henvisninger 
 Kolonien filadelfias kirke i bogværket Danmarks Kirker (udg. af Nationalmuseet)
 Kolonien Filadelfia Kirke  hos Nordens Kirker
 Kolonien Filadelfia Kirke hos KortTilKirken.dk

Kirker i Sorø Kommune
Kirker i Roskilde Stift
Dianalund
Kirker i Holbæk Amt
Peter Forchhammer

Peter Forchhammer er en dansk erhvervsmand. Han var med i milliardærklubben sammen med fire andre rigmænd.

Forchhammer stiftede sammen med Aldo Petersen og Erik Winther i 1980'erne investeringsselskabet Dansk Formueforvaltning. Selskabet blev blandt andet kendt med sloganet "Hop med på Formueekspressen".

Han stiftede også sammen med Aldo Petersen i 1987 selskabet Telepartner A/S, der senere skiftede navn til Euro909 og i 1997 blev noteret på Nasdaq, og senere igen skiftede navn til Eurotrust. Ved børsnoteringen steg aktiekursen kraftigt, og afkastet var flere hundrede procent.

Forchhammer investerede en del af pengene i Nordsjællands Sommerpark, der havde formået skabe et underskud på 150 mio. Flere personer advarede Forchhammer om købet, men da han fik prisen på forlystelsesparken ned fra 28 til 14 mio. købte han den. Han investerede yderligere penge i parken for at forbedre parken med bl.a. kørende forlystelser. Svigtende besøgstal gjorde dog, at han to år efter solgte parken med et samlet tab på omkring 40 mio. kr.

Forchhammer var fra 1998 investor og partner i rejsebureauet Sunny Tours og senere EuroPas, der begge gik konkurs i 2003.

Han var også storaktionær i Nordicom og Land & Leisure og siden tillige en af hovedkræfterne bag udviklingen af rigmandsbanken Capinordic. Han havde en større aktiepost, som han solgte kort inden, at banken gik konkurs i forbindelse med finanskrisen. Derudover har han investeret i vindmølleaktier – såsom Greentech Energy Systems.

En stor del af Forchhammers aktivitet sker gennem investeringsselskabet Synerco, herunder Chili Group, Deadline Games, Comendo A/S og C-Brain.
Chili Group blev solgt til Aller Press for "et pænt tocifret millionbeløb", først delvist i 2006, siden fuldt i 2008.

Forchhammer deltog i 2007 i E*TRADE Banks aktieinvesteringsprojekt "Den gode portefølje". Peter Forchhammer sluttede med et afkast på omkring 54.000 kr., og vandt dermed konkurrencen. Pengene donerede han til Hepatitisforeningen.

Firmaet Synerco kom i økonomiske vanskeligheder i 2008,
og i 2009 gik Forchhammer personlig konkurs,

Ekstra Bladet indgik i 1998 et forlig med Peter Forchhammer om at avisen skulle betale 25.000 kroner hver gang hans navn blev nævnt i avisen.
I 2012 var dette forlig baggrund for en retssag.

Referencer

Eksterne henvisninger 
 En artikel om Peter Forchhammer fra Berlingske d. 24. november 2007: Lindblad løfter sløret for ITH-aktiver.
 En artikel om Peter Forchhammer fra Berlingske d. 9. juli 2007: Forchhammers imperium 11 mia. kr. værd.
 En artikel om Peter Forchhammer fra Berlingske Business d. 26. april 2008: Rigmænd skal på milliardopkøb.

Tjek fødselsår
Erhvervsfolk fra Danmark
Verdens hovedstæder

Dette er en liste over verdens hovedstæder i alfabetisk orden:

Se også 
 Verdens lande
 Verdens største byer

 
Hovedstæder
Drew Barrymore

Drew Blyth Barrymore (født 22. februar 1975 i Culver City, Californien, USA) er en amerikansk skuespiller og filmproducer, og hun er den yngste i Barrymore familien af amerikanske skuespillere. Barrymore har sit eget produktionsfirma, Flower Films.

Hun fik debut i en alder af 3 år i filmen Suddenly, Love, hvor hun havde en birolle. Det store gennembrud kom imidlertid i 1982 med filmen E.T., hvor hun spillede Gertie. 

En af hendes helt store succeser er rollen som en af Charlie's Angels i filmen Charlie's Angels. Her spiller hun bl.a. sammen med Cameron Diaz, Lucy Liu og Bernie Mac.

Hun har desuden været producer i ca. 7 film og sunget i den nye Et sikkert hit, hvor hun spiller sammen med Hugh Grant. 

Hun har været nomineret for 2 Golden Globes og vundet 21 priser samt blevet nomineret til 38 øvrige priser. Drew Barrymore har aldrig vundet eller været nomineret til en Oscar, men er alligevel en af Hollywoods bedst betalte skuespillere.

Drew Barrymore har siden 2007 været ambassadør for FN's program Ambassador Against Hunger.

Liv og karriere 
Drew blev født i Culver City, Californien, som datter af den amerikanske skuespiller John Drew Barrymore og Ildiko Barrymore. Hendes forældre blev skilt kort efter Drews fødsel.
Drew er født ind i en gammel, succesfuld skuespillerfamilie, der kan føres 400 år tilbage. Helt tilbage til hendes tip-oldeforældre kan man finde berømte skuespillere. Drew er desuden Steven Spielbergs guddatter.

Starter i det små 
Drews karriere startede da hun var 11 måneder gammel. Hun var til casting til en reklame for hundemad. Da hun blev bidt af sin hunde-medspiller, var producerne bange for, at hun ville give sig til at græde, men i stedet begyndte hun at grine og hun fik rollen. Hendes filmdebut var i filmen Altered States (1980). Et år efter fik hun rollen som Gertie i E.T., som gjorde hende verdenskendt.

Alkohol, stoffer og afvænning 
I kølvandet på en sådan pludselig succes, begyndte en meget bekymrende tid for den unge Barrymore. Da hun var 9, røg hun allerede cigaretter og drak alkohol. Som 10-årig røg hun marijuana, og som 13-årig sniffede hun kokain. Hun var på afvænning som 13-årig og igen som 14-årig. Barrymore har i sin selvbiografi, Little Girl Lost, beskrevet denne periode. Hendes bog blev færdig, da hun var 14 år gammel. Drew's vilde natte – og festliv har været et stort emne i medierne.

Filmografi

Referencer

Litteratur 
 Nicolas Barbano: Drew Barrymore folder sig ud (PS Pige-Special nr. 3, 1995)
 Per Dabelsteen: Nu sparker hun røv (Politiken, 8.12.2000)

Eksterne henvisninger 

 
 

Filmskuespillere fra USA
Børneskuespillere fra USA
Hollywood Walk of Fame
Skuespillere fra Californien